नरेन्द्र खजूरिया 24 अप्रैल 1970 दे दिन गुर्दे दी पीड़ा कन्नै कसरी होआ चे 28 अप्रैल 1970 गी दिनें 1 बजें ओ सारे संसारी बंधन त्रोड़ियै चली गेआ। जम्मू दे सरकारी हस्पताला दे Casuality Ward दे Bed no.3 पर चौं दिनें इस मान्दगी च मौती कन्ने ओदा ओ आखरी संघर्श इक ऐसी ऐ जेदे बारे च कुतै बक्खरे लेखा च बस्तार कन्ने लिखने दी लोड़ ऐ। ओ चार दिन नरेन्द्र दे जीवन दे गै नईं डोगरी साहित्य दे पूरे अन्दोलना आस्तै जियां संकट दे चार दिन बनी गे हे। 28 अप्रैल 1970 दे दिन त्रै मसूम ञ्याणे अनाथ होई गे, इक मसूम भोली जुआन विद्यवा होई गेई, इक हसदी-गान्दी घृस्ती पर मातमी न्हेरा छाई गेआ। डोगरा धरती दी बगीची दा अति उज्जल ते आति खुश्बोई आले फुल्ल देने आला मोतिया भज्जी-पटोई गेआ।